เมื่อวานอากาศสบายๆ ฝนเพิ่งตก ไม่ค่อยร้อนเท่าไหร่(หราาาาาาาา) หลังจากที่เราคิดแล้วคิดอีก ว่าจะไป เทอร์มินอล 21 อย่างไรให้ไวและถูกที่สุด ทันใดนั้นรถเมล์สาย 8 ในตำนานก็วิ่งผ่านมา วินาทีนั้นลืมแผนไปสิ้นและตัดสินใจโดดขึ้นสาย 8 มา - -" ซึ่งท่าลงอนุ ต่อ BTS จะแพงมาก 
(นี่แกรีวิวอาหารหรือรีวิวการเดินทางนะ)
หลังจากเราคิดดีแล้วก็โดดลง เสือป่า และตัดสินใจเดิน... 

ระหว่างทางเดินไป MRT หัวลำโพง จากจุดที่ลงประมาณ 1.7 กม. สองข้างทางเต็มไปด้วย 
"อาหารรรร" ซึ่งมันเหมาะมากถ้าจะมาเดินไปแวะไปชิมไป แล้วในที่สุดเราก็ไปเจอร้านนี้ 
"สิงคโปร์โภชนา" วิธีมาง่ายๆ คือ นั่งรถเมล์สาย 40 ขาไปหัวลำโพง ร้านอยู่ สามแยกเจริญกรุง

บรรยากาศภายในร้านให้อารมณ์ย้อนกลับไปสมัยคุณตาคุณยายยังสาว (ว่าไปนั้น) 

มาถึงที่นี่ก็ต้องสั่งลอดช่องสิงคโปร์ล่ะนะ 

ตัวเส้นลอดช่องกลมๆ เหนียว นุ่ม เคี้ยวเพลินเลย
 
น้ำกะทิเข้มข้นมาก มัน อร่อย 

น้ำเชื่อม สำหรับเราก็ถือเป็นอีกตัวเอกนึงที่สำคัญ ที่นี้น้ำเชื่อมจะแช่ขนุนชิ้นเล็กๆ หั่นเป็นลูกเต๋า เวลาตักมาผสมจะหอมกลิ่นขนุน  

รสชาติรวมๆ ก็หวานกำลังดี หอม มัน เคี้ยวเพลิน อร่อยมากๆๆๆๆๆๆ อร่อยจนต้องยกแก้วดื่ม